A.	Manneen amla sirreessaa dubartoota dhiirota irraa gargar baasuun; namoota murtiin hidhaman isaan bellama yerootiin ykn himatamanii himannoon isaanii dhagahamaa jiruun addaan baasuu; dhimma hariiroo hawaasaatiin kan hidhaman isaan yakkaan hidhaman irraa adda baasuun tajaajila eegumsaa fi haaromsa isaanii kennuu akka qaban seerota mirga namoomaa idil-addunyaa qofa osoo hin ta’in seera yakkaa keenya jalattis tumamanii jiru.Manneen amla sirreessaa baay’een dhiphoo waan ta’aniif namoota bifa kanaan addaan baasuuf kan mijatan waan hin ta’iniif tumaalee seera yakkaa hojiirra oolchuu dhabuuf akka sababaatti ni dhiyaatu. Dhuguma immoo maddi rakkoo kanaa rakkoo gurmaa’ina ol’aanaa manneen amala sirreessaa keenyaa akka ta’e balaaleffachuun hin danda’amu.